b"\n_START_ARTICLE_\nSimon Stevin\n_START_SECTION_\n\xc5\xbdivljenje in delo\n_START_PARAGRAPH_\nStevin je bil dejaven na mnogo podro\xc4\x8djih znanosti in tehnike, tako teoreti\xc4\x8dno kot prakti\xc4\x8dno. V nizozem\xc5\xa1\xc4\x8dino je prevedel tudi ve\xc4\x8d matemati\xc4\x8dnih izrazov, tako da je to edini evropski jezik, v katerem beseda matematika ('wiskunde') prek latin\xc5\xa1\xc4\x8dine ne izhaja iz gr\xc5\xa1\xc4\x8dine. Bil je prvi v Evropi, ki je uprabljal deseti\xc5\xa1ki sistem._NEWLINE_Pred Varignonom je znal razstavljati sile. Leta 1586 je pokazal, da dve telesi z razli\xc4\x8dnima te\xc5\xbeama padeta na tla z enakim pospe\xc5\xa1kom._NEWLINE_Njegovo delo Statika in hidrostatika iz leta 1596 je pomembno prispevalo k razumevanju tla\xc4\x8dnih razmer v teko\xc4\x8dinah. Odkril je hidrostati\xc4\x8dni paradoks, ki pravi, da je hidrostati\xc4\x8dni tlak mirujo\xc4\x8de kapljevine na dnu posode neodvisen od oblike posode, in je odvisen le od vi\xc5\xa1ine stolpca kapljevine in plo\xc5\xa1\xc4\x8dine dna posode. Prvi je pojasnil plimo in oseko na podlagi vpliva Lune. _NEWLINE_Ukvarjal se je tudi s problematiko artilerije in gradnjo fortifikacij."